Alain-Fournier

Alain-Fournier, pseudónimo de Henri-Alban Fournier, nado en La Chapelle-d'Angillon, Cher, o 3 de outubro de 1886 e finado en combate en Saint-Remy-la-Calonne, Mosa, o 22 de setembro de 1914, foi un escritor francés, autor dunha única novela publicada en vida, O gran Meaulnes (Le Grand Meaulnes, 1913), obra de fondo autobiográfico, na que combinou a irrealidade coa acción, que exerceu unha notable influencia noutros escritores da súa época.Diciopedia do século 21 e Enciclopedia Galega Universal.

 Obra 
 Le Grand Meaulnes 

O gran Meaulnes (Le Grand Meaulnes), é unha novela publicada en 1913 pola editorial Émile-Paul Frères. Anteriormente fora serializada na revista literaria La Nouvelle Revue française, de xullo a outubro do mesmo ano."Le Centenaire du Grand Meaulnes" AJRAF .

A novela evoca dúas parellas con destinos entrelazados: por unha banda, Augustin Meaulnes, quen, durante unha voda á que asiste por casualidade, namórase de Yvonne de Galais; por outra banda Frantz de Galais, irmán de Yvonne, que se casará con Valentine Blondeau, pero ela deixa ó seu prometido o día da voda. Augustin Meaulnes quere atopar a Yvonne e tenta reunir a Frantz e Valentine. O mellor amigo de Meaulnes é François, o narrador da novela.

A novela é a obra literaria francesa máis traducida e lida do mundo, xusto despois de O Principiño (1943) de Saint-Exupéry."Auteur d'un livre unique, Alain-Fournier dans la Pléiade" (9/3/2020). Le Point . A finais do século XX, vendera máis de catro millóns de copias en formato rústica.

Edicións en galego
Foi publicada en lingua galega en tradución de Camiño Noia: en 1988 na colección Xabarín de XeraisEdición de 1988 de Xerais na Biblioteca da Tradución Galega. e en 2010 por Edicións MorganteEdición de 2010 de Morgante na Biblioteca da Tradución Galega. (Rinoceronte Editora). Traballo recoñecido co Premio de Tradución Plácido Castro en 2011."Lourenzo Maroño e Elena Sherevera e Camiño Noia, Premios de Tradución Plácido Castro" (26/11/2012). Praza.gal.

 Outras obras de Alain-Fournier (todas publicadas postumamente) 
 Miracles, 1924. Recompilación de versos e prosas publicados en diferentes revistas.
 Correspondance avec Jacques Rivière, 1926.
 Lettres à sa famille (1905-1914), 1929.
 Lettres au petit B., 1930.
 La Femme empoisonnée, 1944.
 Charles Péguy – Alain-Fournier, Correspondance, Paysages d’une amitié, 1973.
 La peinture, le cœur et l’esprit. Correspondance inédite (1907-1924), 1986.
 Colombe Blanchet – Esquisses d’un second roman inédit, 1990.

 Galería de imaxes 

 Notas 

 Véxase tamén 

 Bibliografía 






 Outros artigos 
 Val do Loira, inspiración para Le Grand Meaulnes.
 Literatura francesa
 Primeira guerra mundial
 Ligazóns externas 
 Association des Amis de Jacques Rivière et d'Alain-Fournier (AJRAF) .
 Service historique de la Défense .

Categoría:Escritores de Francia
Categoría:Nados no departamento de Cher
Categoría:Nados en 1886
Categoría:Finados en 1914
Categoría:Artigos creados co asistente para a creación de artigos
Categoría:Escritores en lingua francesa
Categoría:Militares da primeira guerra mundial
Categoría:Novelistas de Francia